સુરતની આ હોસ્પિટલે 10 મહિલાકર્મીઓને નિર્વસ્ત્ર કરી ફિઝીકલ ટેસ્ટ લેતા હોબાળો મચ્યો | surat-hospital-controversy-10-women-workers-take-physical-test | Azad Sandesh | azadsandesh.com
Home Daily News Headline surat-hospital-controversy-10-women-workers-take-physical-test
21-02-2020 11:08:12 AM
સુરતની સ્મિમેર હોસ્પિટલ ફરી વિવાદમાં આવી છે. હોસ્પિટલમાં ૧૦ મહિલા કર્મીઓને સાથે ઉભી રાખી નિર્વસ્ત્ર કરી ફિઝિકલ ટેસ્ટ લેવામાં આવ્યા. મહિલાઓને કાયમી કરવા માટે હોસ્પિટલમાં ટેસ્ટ માટે મોકલવામાં આવી હતી. સમગ્ર ઘટના સામે આવતા હોબાળો મચી ગયો છે. હોસ્પિટલના તંત્રની કરતૂતના કારણે હોસ્પિટલનું તંત્ર ફરીવાર વિવાદમાં આવ્યુ છે.
કર્મચારી યુનિયનના મહામંત્રી અહેમદ શેખે મ્યુનિ.ના અધિકારીઓને રજુઆત કરતા કહ્યું હતું, ત્રણ વર્ષ તાલિમાર્થી તરીકે પુર્ણ કરનારા ક્લાર્કોને કાયમી કરતા પહેલા મેડિકલ ટેસ્ટ થાય છે તેમાં અતિરેક થઈ રહ્યો છે. તેઓએ લેખિતમા ગંભીર આક્ષેપ કરતા કહ્યું છે, મહિલા કર્મચારીઓને એક સાથે નગ્ન અવસ્થામા તપાસ કરવામા આવે છે જે કૃત્ય સંપુર્ણપણે વખોડવા પાત્ર છે. એક પછી એક તપાસ કરવી જોઈએ. સામુહિક રીતે તપાસ કરવી ગેરકાનુની નહી પરંતુ માનવતા વિરૂધ્ધ છે જેથી આ કામગીરી તાત્કાલિક બંધ થવી જોઈએ. આ ઉપરાંત પ્રેગનન્સી અંગે પણ અજુગતા સવાલ પુછવામા આવે છે તે પણ બંધ થવા જોઈએ.
એક સાથે મહિલાઓને નિર્વસ્ત્ર કરીને મેડિકલ ટેસ્ટ થતો હોવાનો ગંભીર આક્ષેપ બાદ ડે. કમિશ્નર આશીષ નાયકે ફરિયાદ અંગે નિષ્પક્ષ તપાસ કરવામા આવશે તેવી વાત કરી છે. આ પ્રકારની ફરિયાદ બાદ મ્યુનિ.મા ભારે હંગામો થઈ ગયો છે અન્ય યુનિયન દ્વારા આવી કોઈ ફરિયાદ તેમને મળી ન હોવાથી ફરિયાદ સામે પણ શંકા કરી રહ્યા છે. જોકે, સમગ્ર તપાસ બાદ જ આ સમગ્ર કિસ્સામા તથ્ય બહાર આવશે.